**ELEMENTI I NAČINI VREDNOVANJA USVOJENOSTI ODGOJNO-OBRAZOVNIH**

**ISHODA TIJEKOM I NA KRAJU ŠKOLSKE GODINE – HRVATSKI JEZIK (Dubravka Horvat)**

Elementi vrednovanja u predmetu Hrvatski jezik proizlaze iz ostvarivanja odgojno-obrazovnih ishoda u trima područjima:

**A. Hrvatski jezik i komunikacija, B. Književnost i stvaralaštvo i C. Kultura i mediji.**

U svakom području (domeni) predmeta postoje odgojno-obrazovni ishodi čija se usvojenost vrednuje tijekom i na kraju školske godine. Razine usvojenosti ishoda na kraju razreda propisane su kurikulumom nastavnog predmeta Hrvatski jezik. Tijekom školske godine provode se različiti načini praćenja i vrednovanja učeničkih znanja, vještina i kompetencija.

Tri su načina vrednovanja tijekom učenja:

* vrednovanje za učenje,
* vrednovanje kao učenje
* vrednovanje naučenoga.

Vrednovanje za učenje služi unapređivanju i planiranju budućega učenja i poučavanja. Temelji se na razmjeni informacija između učitelja i učenika o učenikovom napretku i mogućnosti još boljeg napredovanja. Budući da se u vrednovanju za učenje otkrivaju učenikove potrebe za eventualnim dodatnim pojašnjenjima ili vježbama, ono učeniku pomaže da napreduje u učenju, a učitelju daje usmjerenje kako i u kojim područjima učeniku treba pomoći da svlada odgojno- obrazovne ishode u cijelosti.

Neki od oblika vrednovanja za učenje su provjera razumijevanja i učenikova napredovanja ciljanim pitanjima, vođenje individualnih savjetodavnih razgovora s učenicima, opažanja učeničkih aktivnosti i ponašanja tijekom učenja i poučavanja (frontalno, individualno i suradničko). Vrednovanje kao učenje odnosi se na samoprocjenu i vršnjačku procjenu znanja, vještina, truda i zalaganja na satima Hrvatskoga jezika. Učenici će učiti kako da što bolje sami procijene vlastite uratke i uočavaju što i kako mogu bolje učiniti. Takav način vrednovanja provodit će se razgovorima, odgovaranjem na pitanja, ispunjavanjem tablica i opisnika za samoprocjenu. Važno je prilikom vrednovanja kao učenja da učenici imaju jasne kriterije (koje im daje učitelj) po kojima procjenjuju vlastite uratke i uratke ostalih učenika.

Što češće učenici procjenjuju vlastite uratke prema zadanim kriterijima, lakše usvajaju znanja i vještine koje su im potrebne za svladavanje zadanih zadataka budući da neprestano osvještavaju koji su elementi potrebni da bi ostvarili pojedine odgojno-obrazovne ishode. Vrednovanje naučenoga provodi se usmenim odgovaranjem gradiva, pisanim provjerama znanja zadatcima otvorenog i zatvorenog tipa i predstavljanjem projekata, praktičnih radova ili izvedbom zadanih govornih ili razgovornih oblika. Prije svakog vrednovanja naučenoga, za svako područje koje se provjerava, učiteljica će učenicima dati jasne kriterije i mjerila vrednovanja kako bi točno znali koje su sastavnice uspješne izvedbe i područja učenja koje se vrednuje.

2022./2023.

Usmeno odgovaranje i aktivnosti na satu mogu biti vrednovani na svakom školskom

satu bez prethodne najave.

Pisane provjere znanja kojima je obuhvaćena velika nastavna cjelina bit će učenicima najavljene mjesec dana unaprijed, a zatim će učenici biti podsjećani na njih dva tjedna i tjedan dana prije pisanja ispita, kad će ujedno i ponavljati gradivo koje će se na ispitu provjeravati.

Kratke provjere znanja najavljuju se nekoliko dana unaprijed.

Kriteriji bodovanja pisanih provjera znanja:

Pisane provjere ocjenjuju se prema broju bodova koje je učenik ostvario.

Bodovi se pretvaraju u postotak od kojega učitelj u pojedinim pisanim provjerama iz

opravdanih razloga može odstupiti najviše do 10 %.

89 – 100 % riješenih zadataka – odličan (5)

78 – 88 % riješenih zadataka – vrlo dobar (4)

64 – 77 % riješenih zadataka – dobar (3)

51– 63 % riješenih zadataka – dovoljan (2)

0 – 50 % riješenih zadataka – nedovoljan (1)

Dvjema školskim zadaćama provjeravat će se ishod A. 4): Učenik piše pripovjedne i opisne tekstove prema planu pisanja. Od učenika će se očekivati da napiše dva pripovjedna ili opisna teksta vidljive trodijelne strukture i sadržajne smislenosti.

Učenicima je dan u prvome tjednu nastave popis djela za cjelovito čitanje koja će čitati tijekom školske godine. O djelima će na satima Hrvatskoga jezika razgovarati, rješavat će zadatke o likovima i događajima iz djela – samostalno, u parovima i u skupinama, igrati kvizove s pitanjima o djelima, pripremati samostalne govore o djelu, izrađivati plakate ili prezentacije o djelima. Vrednovanje različitih aktivnosti na satima posvećenima djelima za samostalno cjelovito čitanje bit će provođeno u skladu s razinama usvojenosti odgojno-obrazovnih ishoda koji će se radom ostvarivati, a koji će učenicima biti objašnjeni unaprijed. Satovi lektire su u pravilu zadnja dva sata u mjesecu, a u slučaju pisanja lektirnog listića kao dokaza pročitanosti djela, listić se ne upisuje u vremenik i ne promatra se kao zasebna pisana provjera. Ocjena iz lektire upisuje se svaki drugi mjesec brojčano u rubriku, a za svaki mjesec vode se bilješke na temelju kojih se daje zaključna ocjena iz lektire za ta dva mjeseca i to u za to najprikladnije područje ovisno o zadanome zadatku.

Nastava na daljinu

U slučaju da se tijekom nastavne godine dio nastave održi na daljinu, učiteljica će, osim vrednovanja ostvarenosti ishoda, vrednovati i sljedeće sastavnice:

a) redovitost i točnost u izvršavanju postavljenih zadataka na nastavi, domaće zadaće i lektire

b) redovitost sudjelovanja na nastavi

c) marljivost, samostalnost i kreativnost u izvršavanju zadataka.

Zaključna ocjena iz nastavnoga predmeta Hrvatski jezik:

Kod zaključivanja ocjena na kraju nastavne godine uzimaju se u obzir:

a) ocjene koje je učenik ostvario na temelju brojčanog vrednovanja (sumativno vrednovanje)

b) bilješke o radu učenika (formativno vrednovanje).

Zaključna se ocjena ostvaruje na temelju različitih informacija o učenikovu ostvarivanju odgojno-obrazovnih ishoda. Ona ne mora biti aritmetička sredina pojedinih ocjena već je pokazatelj učenikova napretka u učenju i razvijenosti razumijevanja, vještina i sposobnosti izricanja vlastitih kritičkih i stvaralačkih mišljenja.

#### LISTE PROCJENE – PISANJE

###### FAZE PISANJA

2 – potpuno ostvareno; 1 – djelomično ostvareno; 0 – nije ostvareno

|  |  |  |  |
| --- | --- | --- | --- |
| TVRDNJA | 2 | 1 | 0 |
| Istraživanje o temi. |  |  |  |
| Bilježenje podataka. |  |  |  |
| Sastavljanje koncepta. |  |  |  |
| Pisanje dijelova sastavka: uvod, središnji dio, završetak. |  |  |  |
| Provjeravanje sadržaja, točnosti i razumljivosti. |  |  |  |
| Provjeravanje pravopisa i gramatike. |  |  |  |

###### TRODIJELNA STRUKTURA SASTAVKA

2 – potpuno ostvareno; 1 – djelomično ostvareno; 0 – nije ostvareno

|  |  |  |  |
| --- | --- | --- | --- |
| TVRDNJA | 2 | 1 | 0 |
| UVOD | | | |
| Tema je najavljena. |  |  |  |
| Zanimanje za temu je pobuđeno. |  |  |  |
| SREDIŠNJI DIO | | | |
| Odgovoreno je na sva ključna pitanja. |  |  |  |
| Iskorišteni su prikupljeni podatci. |  |  |  |
| Vidljivo je vlastito razmišljanje o temi. |  |  |  |
| ZAVRŠETAK | | | |
| Najbitnije informacije su izdvojene. |  |  |  |
| Osobno mišljenje je izrečeno. |  |  |  |

###### LISTA PROCJENE

Ponavljanje jezičnoga gradiva – pisanje pjesme. Tvrdnje se prilagođavaju uputama.

|  |  |
| --- | --- |
| Pjesma ima dvije strofe. |  |
| Strofe imaju po četiri stiha. |  |
| U strofi su tri mjesna priloga. |  |
| U strofi su tri vremenska priloga. |  |
| U strofi su tri načinska priloga. |  |
| Tema pjesme je more. |  |

###### LISTA PROCJENE

Pisanje sažetka.

|  |  |  |  |  |  |  |
| --- | --- | --- | --- | --- | --- | --- |
| događaji | Iznosi samo osnovne  događaje. | 3 | Iznosi osnovne  događaje, ali i manje važne pojedinosti. | 2 | Iznosi detaljno gotovo  sve događaje. | 1 |
| struktura | Prati dijelove  kompozicije (uvod, zaplet, vrhunac, rasplet i završetak). | 3 | Uglavnom prati dijelove  kompozicije, ali jedan dio je izostavljen. | 2 | Ne prati dijelove  kompozicije. | 1 |
| gramatika | U tekstu se poštuje  gramatička norma. (glagolska vremena, padeži, rečenice…) | 3 | U tekstu se donekle  poštuje gramatička norma. (glagolska vremena, padeži, rečenice…) | 2 | U tekstu se uglavnom  ne poštuje gramatička norma. (glagolska vremena, padeži, rečenice…) | 1 |
| pravopis | U tekstu nema  pravopisnih pogrešaka ili ih je vrlo malo. | 3 | U tekstu ima prilično  pravopisnih grešaka. | 2 | U tekstu ima dosta  pravopisnih grešaka. | 1 |

###### LISTA PROCJENE

Stvaranje stripa

Tvrdnje se prilagođavaju uputama.

|  |  |  |  |  |  |  |
| --- | --- | --- | --- | --- | --- | --- |
| tema stripa | Strip govori o  zadanoj temi. | 3 | Strip se djelomično drži  teme. | 2 | Strip odstupa od teme. | 1 |
| broj sličica | Strip ima 6 sličica. | 3 | Strip ima 4 – 5 sličica. | 2 | Strip ima 2 – 3 sličice. | 1 |
| urednost i  čitljivost | Strip je nacrtan  uredno i obojen, tekst u oblačićima je čitljivo napisan i slijedi redoslijed  kojim likovi govore. | 3 | Strip je nacrtan  djelomično uredno i obojen, tekst  u oblačićima je djelomično čitljivo napisan i slijedi redoslijed kojim likovi govore. | 2 | Strip je na mjestima  neuredan, nije obojan. Tekst u oblačićima je na mjestima nečitljiv  i nejasan je redoslijed kojim likovi govore. | 1 |
| kompozicija | Strip slijedi  kompoziciju priče. | 3 | Strip djelomično slijedi  kompoziciju priče s manjim odstupanjima. | 2 | Strip odstupa od  kompozicije priče. | 1 |